表侄趙文鼎監稅傳老拙所定九品杜詩說正宗作詩告之
作者：龐謙孺
朝代：宋

paragraphs: 平生竭力參詩句，久矣冥搜見機杼。
豈惟藴蓄徹遮欄，要使幽深盡呈露。
君今學詩叩妙理，頗已具眼識精粗。
他年陶冶融心神，好與造化開門戶。
讀之便感誰使然，若見其事在其處。
會須體物奪天機，便可分庭抗李杜。
風騷樂府久寂寞，但見坡谷正馳騖。
君才妙齡中科選，第恐此道非先務。
詩分九品吾所創，妄與正宗闢行路。
君今持此欲誰論，勿使羣言生謗怒。